
[bookmark: _Hlk147931750]Informatīvais ziņojums

[bookmark: _Hlk26280505]“Par Eiropas Savienības Lauksaimniecības un zivsaimniecības ministru padomes 2025. gada 24. februāra sanāksmē izskatāmajiem jautājumiem”

I. Ministru padomes sanāksmes darba kārtība un Latvijas nacionālās pozīcijas

Š. g. 24. februārī Briselē notiks Eiropas Savienības (turpmāk – ES) Lauksaimniecības un zivsaimniecības ministru padomes (turpmāk – MP) sanāksme. Darba kārtības diskusiju daļā ietverti divi jautājumi.

[bookmark: OLE_LINK5][bookmark: OLE_LINK19]Uz Ministru kabineta sēdi pozīcija nav sagatavota par darba kārtības
[bookmark: _Hlk140049057][bookmark: OLE_LINK37][bookmark: OLE_LINK25]3. punktu “Lauku aspektu nostiprināšanas mehānisma (rural proofing) ieviešana”, jo Latvijas nostājas pamatā ir Ministru kabineta 2024. gada 9. jūlija sēdē apstiprinātā Zemkopības ministrijas nacionālā pozīcija Nr. 1 “ Lauku apvidu dzīvotspēja – paaudžu nomaiņa un demogrāfiskie aspekti”;
[bookmark: OLE_LINK30][bookmark: OLE_LINK16][bookmark: OLE_LINK18]4. punktu “Tirgus situācija, jo īpaši pēc Krievijas iebrukuma Ukrainā”, tāpēc ka Latvijas nostājas pamatā ir 
[bookmark: OLE_LINK20]a) Ministru kabineta 2023. gada 5. decembra sēdē apstiprinātā Zemkopības ministrijas nacionālā pozīcija Nr. 3 “Lauksaimniecības tirgu stāvoklis saistībā ar Krievijas iebrukumu Ukrainā un iespējamie risinājumi situācijas stabilizēšanai”; 
b) Ministru kabineta 2024. gada 27. februāra sēdē apstiprinātā Ārlietu ministrijas nacionālā pozīcija Nr. 1 “Par priekšlikumu Eiropas Parlamenta un Padomes regulai par tirdzniecības pagaidu liberalizāciju, kura papildina tirdzniecības koncesijas, kas Ukrainas ražojumiem piemērojamas saskaņā ar Asociācijas nolīgumu starp Eiropas Savienību un Eiropas Atomenerģijas kopienu un to dalībvalstīm, no vienas puses, un Ukrainu, no otras puses”;
[bookmark: OLE_LINK27]c) Ministru kabineta 2024. gada 23. aprīļa sēdē apstiprinātā Finanšu ministrijas pozīcija Nr. 1 “Par priekšlikumu Padomes Regulai, ar ko groza I pielikumu Regulai (EEK) Nr. 2658/87 par tarifu un statistikas nomenklatūru un kopējo muitas tarifu”;
d) Ministru kabineta 2024. gada 12. novembra sēdē apstiprinātā Zemkopības ministrijas pozīcija Nr. 1 “Par nākamo priekšlikumu par tarifu un statistikas nomenklatūru un kopējo muitas tarifu noteikšanu plašākam Krievijas un Baltkrievijas produktu klāstam, lai no šīm valstīm ierobežotu produktu importu ES”.


[bookmark: OLE_LINK2][bookmark: OLE_LINK39]Darba kārtības 3. punkts “Lauku aspektu nostiprināšanas mehānisma (rural proofing) ieviešana”
Prezidentūras sniegta informācija
Viedokļu apmaiņa
[bookmark: OLE_LINK10]
[bookmark: OLE_LINK29]Lauku apvidi ir svarīga Eiropas ekonomiskā potenciāla daļa, un tie ir atbildīgi par pārtikas nodrošinājuma saglabāšanu visiem ES iedzīvotājiem un garantē tiem sabiedriskos labumus, tāpēc ir ļoti būtiska lauku dzīvotspēja un ilgstošas un uz sadarbību balstīti sakari ar pilsētām, lai saglabātu ES kohēziju kopumā.
Diemžēl daudzās dalībvalstīs lauku apvidi saskaras ar aizvien lielākām problēmām, tostarp saistībā ar to demogrāfisko un ekonomisko situāciju. Tā iemesls galvenokārt meklējams atšķirīgā teritoriju izaugsmes un attīstības tempā, kas padziļina nevienlīdzību.
[bookmark: OLE_LINK42]Politikas veidotājiem šīs problēmas būtu jārisina gan ES, gan reģionālā un valsts mērogā, lai pilnībā iesaistītu lauku apvidus attīstības procesos un nodrošinātu turpmākus ieguldījumus infrastruktūrā, izglītībā, darba tirgū, veselības aprūpē, kultūrā, kā arī vides, digitalizācijas un enerģētikas pārveidē.
[bookmark: OLE_LINK45][bookmark: OLE_LINK50][bookmark: OLE_LINK54][bookmark: OLE_LINK44]Lai lauku apvidi, kuros dzīvo aptuveni 137 miljoni iedzīvotāju, kļūtu spēcīgāki, būtu savienoti, izturētspējīgi un pārtikuši, ir svarīgi apzināties un labi izmantot to daudzveidīgo potenciālu, kā izklāstīts Eiropas Komisijas (turpmāk – Komisija) 2021. gada 30. jūnijā publicētajā paziņojumā “Ilgtermiņa redzējums par ES lauku apvidiem: kāds ceļš ejams, lai līdz 2040. gadam lauku apvidi kļūtu spēcīgāki, savienoti, izturētspējīgi un pārtikuši” (turpmāk – Komisijas ilgtermiņa redzējums). Šis attīstības modelis risinās pašreizējās un nākotnes problēmas un nodrošinās to, lai Eiropas lauku apvidi turpina sniegt ieguldījumu drošas un pret krīzēm noturīgas ES veidošanā.
Piegādes ķēžu traucējumi Covid-19 pandēmijas laikā, kara sekas Ukrainā, ģeopolitiskās pārmaiņas un klimata pārmaiņas – tas viss prasa atbilstošu ES reakciju, ņemot vērā lauksaimniecības un pārtikas nozares dalībnieku nozīmi ES drošības un stratēģiskās autonomijas nodrošināšanā.
[bookmark: OLE_LINK58][bookmark: OLE_LINK52][bookmark: OLE_LINK62]Viens no instrumentiem šo mērķu sasniegšanai ir efektīva lauku aspektu nostiprināšanas (angļu val. rural proofing) mehānisma īstenošana un labās prakses izplatīšana šajā jomā valsts, reģionālā un vietējā mērogā atbilstoši Komisijas ilgtermiņa redzējuma ieteikumiem. 
Lauku aspektu nostiprināšana nozīmē dažādu politikas jomu pārskatīšanu no lauku viedokļa, lai tās būtu noderīgas arī tiem, kas dzīvo un strādā laukos. Realitātē tas nozīmē, ka, veidojot tiesību aktus, tiek vērtēta kā tie ietekmēs laukus un to iedzīvotājus, t. i., šo tiesību aktu īstā un potenciālā, pozitīvā un negatīvā, tiešā un netiešā ietekme uz darbu laukos, attīstības iespējām, iedzīvotāju sociālo labbūtību, vienlīdzīgām iespējām un vides kvalitāti. 
[bookmark: OLE_LINK53]Komisija uzskata, ka šis princips ļaus pielāgot jebkuru politiku, kā arī juridiskos un organizatoriskos risinājumus lauku apvidu vajadzībām un attīstības problēmām. Padome savos 2023. gada 20. novembra secinājumos par ES lauku apvidu ilgtermiņa redzējumu pauda atbalstu tam, ka Komisija ievieš lauku aspektu nostiprināšanas principus. Padome aicināja ikvienā līmenī stiprināt lauku aspektu nostiprināšanu un uzlabot teritoriālās ietekmes novērtējumu efektīvu īstenošanu.
[bookmark: OLE_LINK61]Jau pašlaik, strādājot pie jaunām iniciatīvām, kurām nepieciešams ietekmes novērtējums, Komisija piemēro “labāka regulējuma” principus, kas ietver arī jauno tiesību aktu novērtēšanu, ņemot vērā to ietekmi uz lauku apvidiem. Tāpēc, lai lauku teritorijas atbildīgi iekļautu attīstības procesos un stiprinātu to noturību pret krīzēm, ir nepieciešams izmantot lauku aspektu nostiprināšanas mehānismu, ne tikai pārbaudot tiesību aktu projektos piedāvāto risinājumu ietekmi uz lauku teritoriju attīstību, bet arī pienācīgi ņemot vērā lauku teritoriju vajadzības un problēmas finanšu, organizatorisko un stratēģiskās plānošanas risinājumu izstrādes posmā.

Latvijas nostāja
Latvija pateicas Prezidentūrai par diskusijas aktualizēšanu saistībā ar lauku aspektu nostiprināšanas mehānisma ieviešanu.

Prezidentūra ministru diskusijām ir sagatavojusi divus jautājumus.

1. Vai būtu jāuzlabo lauku aspektu nostiprināšanas (rural proofing) mehānisms, un, ja jā, tad kā? Lūdzu, sniedziet savus ieteikumus, priekšlikumus, secinājumus par lauku aspektu nostiprināšanu, kas būtu jāiesniedz Komisijai, jo īpaši attiecībā uz tā īstenošanas efektivitātes stiprināšanu ES līmenī.

Lauku teritorijās ir nepieciešami kompleksi dažādu politikas jomu risinājumi. Latvija uzskata, ka Kopējā lauksaimniecības politika (turpmāk – KLP) var atrisināt tikai nelielu daļu no tām problēmām, kuras skar lauku teritorijas, tāpēc sevišķa uzmanība ir jāpievērš citu politikas jomu īstenošanai, stiprinot savstarpējo koordināciju starp tām. 
Latvija uzsver, ka gan ES, gan nacionālā mērogā ir jāstiprina lauku aspektu nostiprināšanas (rural proofing) mehānisms, kurā vērtējama dažādu politikas jomu un tiesību aktu grozījumu ietekme uz lauku teritorijām. 
[bookmark: OLE_LINK43]Latvija uzskata, ka Kohēzijas politikas instrumentos būtu jāveicina LEADER pieeja jeb sabiedrības virzīta vietējā attīstība. Tā dod iespēju līdzdalības procesos iesaistīt dažādu sektoru pārstāvjus un veidot ciešu sadarbību starp tiem, lai risinātu vietējās teritorijas vajadzības, kā arī paredz īstenot multifondu pieeju, iesaistot citus ES fondus, – tas ļautu daudz mērķtiecīgāk īstenot atbalstāmās darbības, reaģējot uz lauku teritorijas vajadzībām. 

2. Kā lauku attīstību var labāk integrēt ES stratēģijās, politikās un fondos, kas nav KLP, lai palielinātu to reālo ietekmi uz kohēziju un samazinātu pilsētu un lauku attīstības atšķirības? Lūdzu, sniedziet labas prakses piemērus šajā jomā, kuras piemēro vietējā, reģionālā un valsts līmenī. 

Latvija uzskata, ka pārmaiņas lauku teritorijās nav iespējamas bez lauku kopienu aktīvas iesaistīšanās, tādēļ ir svarīgi nodrošināt pastāvīgu mehānismu vietējo iedzīvotāju un to pārstāvošo organizāciju piesaistīšanai lauku atbalsta pasākumu plānošanā un īstenošanā.
[bookmark: OLE_LINK47]Latvija norāda, ka LEADER/ sabiedrības virzītas vietējās attīstības (turpmāk – SVVA) pieeja ir nozīmīga teritorijas attīstībai. Tā ļauj kopienām visaptveroši izvērtēt vietējo teritoriju, ņemot vērā gan tās specifiskās vajadzības un problēmas, gan pilsētu un lauku savstarpējo mijiedarbību. Šī pieeja nodrošina to, ka atbalsta pasākumi ir pielāgoti konkrētai teritorijai, vietējām vajadzībām. 
Latvija uzskata, ka līdzšinējā LEADER/SVVA pieejas īstenošana ir pierādījusi savu devumu lauku problēmu risināšanā. Īpaši ir jāuzsver vietējo rīcības grupu nozīme un pieredze koordinētu darbību īstenošanā, kā arī sabiedrības iesaistes veicināšanā. Vietējās rīcības grupas lauku teritorijās ir unikāls publiskās privātās partnerības paraugs, kas stimulē iedzīvotāju līdzdalību un līdzatbildību, kā arī vairo uzticību publiskajai pārvaldei un līdzcilvēkiem. 
LEADER/SVVA pieejai ir labvēlīga ietekme uz sociālo iekļautību, jo tā iesaista un sekmē dažādu ieinteresēto personu (dažādu veidu dalībnieku no atšķirīgām vecuma grupām un ar atšķirīgu dzimumu) un dažādu sektoru sadarbību problēmu identificēšanai. Vietējo rīcības grupu darbs ļauj efektīvāk izmantotas ES atbalsta investīcijas un nodrošina lielāku to ietekmi uz lauku teritoriju attīstību. 
Latvija uzsver, ka arī turpmākā ES politikas veidošanā atbilstoši lauku iedzīvotāju interesēm būtu jāintegrē LEADER/SVVA pieeja. 
[bookmark: OLE_LINK6][bookmark: OLE_LINK49]Būtu svarīgi arī nodrošināt multifondu pieeju, apvienojot dažādu ES fondu finansējumu. Tā vietējās rīcības grupas kopā ar vietējām kopienām, īstenojot teritorijas attīstības stratēģiju, savas prioritātes un vajadzības varētu apmierināt, apvienojot dažādu fondu atbalstu. Piemēram, īstenojot sociālās infrastruktūras attīstību, varētu saņemt atbalstu gan telpu izveidei vai pielāgošanai, gan pakalpojumu un darbavietu nodrošināšanai u. tml. no dažādiem ES fondiem mērķtiecīgi un piemēroti vietējām vajadzībām.

[bookmark: OLE_LINK12]Darba kārtības 4. punkts “Tirgus situācija, jo īpaši pēc Krievijas iebrukuma Ukrainā”
[bookmark: OLE_LINK9]Komisijas un dalībvalstu sniegta informācija
Viedokļu apmaiņa

Pašlaik vairākas lauksaimniecības nozares izjūt ar ārējo tirdzniecību saistītu norišu negatīvo ietekmi. Tostarp Latvijas lopkopjus un pārtikas ražotājus ietekmē nelabvēlīgā tirgus situācija, ko izraisījuši trešo valstu noteiktie ierobežojumi ES, reaģējot uz mutes un nagu sērgas uzliesmojumu Vācijā. 
Latvijas cūkgaļas nozare jau no gada sākuma saskaras ar ievērojamu cenu samazinājumu, ko izraisa sarežģījumi ES cūkgaļas eksportā un no tā izrietošais piedāvājuma spiediens ES iekšējā tirgū. Aktuālie Komisijas dati liecina, ka 2025. gada 5. nedēļā E klases cūkgaļas iepirkuma cena Latvijā bija nokritusies līdz 190,02 EUR/100 kg, samazinoties par 8 % kopš 2025. gada sākuma un par 14 % salīdzinājumā ar situāciju pirms gada. Šādas cenu tendences rada lielus finansiālus zaudējumus lauksaimniekiem un apdraud saimniecību rentabilitāti. Latvijas cūkaudzētāji nopietni bažījas par to, ka šāda situācija turpināsies vai pat pasliktināsies, jo tad saimniecības neizbēgami saskarsies ne tikai ar samazinātām cenām un finansiālām grūtībām, bet arī ar cūku pārturēšanas problēmu. Tas savukārt radīs sarežģījumus labturības un biodrošības prasību ievērošanā, kā arī var radīt papildu izmaksas, tostarp dzīvnieku piespiedu nokaušanu. Vienlaikus līdz ar cenu samazināšanos Latvijas cūkgaļas nozare saskaras ar papildus izmaksām, ko rada lizīna cenu pieaugums. Lizīns ir nozīmīga barības piedeva ne tikai cūkgaļas nozarē, bet arī putnkopībā.
Savukārt pārtikas nozarē Latvijas uzņēmumi, kas ražo dzīvnieku izcelsmes produktus, saskaras ar tirgus traucējumiem, ko izraisījis Krievijas Federācijas lēmums no 2025. gada 20. janvāra aizliegt sertificēt visu pret mutes un nagu sērgu uzņēmīgo dzīvnieku un no tiem iegūto produktu ES importu Krievijas Federācijā, tostarp tranzītu cauri tās teritorijai uz trešajām valstīm. Vēsturiski Latvijai ir ciešas tirdzniecības saites ar Centrālāzijas reģiona valstīm, piemēram, Kazahstānu, Uzbekistānu, Azerbaidžānu un citām, uz kurām produkcija tika transportēta tranzītā cauri Krievijai. Tādējādi eksporta līgumsaistību izpilde ar šīm valstīm pašlaik nav iespējama un uzņēmumi vienlaikus saskaras ar vairākām problēmām – produktu papildu uzglabāšanas izmaksām un apgrozījuma samazināšanos produktu pārdošanas apjoma krituma dēļ, kā arī ar risku soda maksājumu uzrēķiniem no līgumpartneriem iepriekšminētajās valstīs par līgumu saistību neizpildi. Uzņēmēji meklē alternatīvus piegādes maršrutus, bet tas palielina izmaksas, un šo pieeju nevar izmantot visiem produktiem un visās situācijās. Aplēstā aizlieguma skarto produktu eksporta vērtība 2024. gadā sasniedza aptuveni 8,4 miljonus EUR. 
Biškopības nozari Latvijā negatīvi ietekmē pieaugošais neautentiskā medus imports ES no trešajām valstīm, piemēram Ķīnas u.c. valstīm, kas ievērojami samazina vairumtirdzniecības medus cenu.  Šī situācija skar ne vien Latvijas, bet arī visas ES biškopības nozari. Daudzi Latvijas biškopji ir spiesti pārdot medu zem pašizmaksas, lai vismaz daļēji segtu ražošanas izmaksas. Šī situācija kropļo ES medus tirgu, apdraud vietējo biškopju konkurētspēju un biškopības saimniecību dzīvotspēju.
[bookmark: OLE_LINK55]Komisija šā gada 28. janvārī klajā nāca ar priekšlikumu Eiropas Parlamenta un Padomes regulai par grozījumiem muitas nodokļos, ko piemēro dažu tādu preču importam, kuru izcelsme ir Krievija un Baltkrievija vai kuras tieši vai netieši eksportē no šīm valstīm (turpmāk – jaunais priekšlikums). Jaunais priekšlikums paredz palielināt muitas nodokļus
1) visām lauksaimniecības un pārtikas precēm (ietver dzīvus dzīvniekus, gaļas izstrādājumus, cukura konditoreju, etilspirtu, visas augu eļļas, miltrūpniecības izstrādājumus, dārzeņus, augļus un pārējos lauksaimniecības un pārtikas produktus, kas nav minēti Padomes 2024. gada 30. maija Regulā (ES) 2024/1652, ar ko groza I pielikumu Regulai (EEK) Nr. 2658/87 par tarifu un statistikas nomenklatūru un kopējo muitas tarifu);
2) dažiem mēslošanas līdzekļiem (slāpekļa un kompleksajiem mēslošanas līdzekļiem);
3) ēteriskajām eļļām, kazeīnam, kazeinātiem, jēlādām, kokvilnai, zīdam u. c. produktiem.
Jaunais priekšlikums neskar zivis un atsevišķus zivju izstrādājumus, kā arī konservus.
Ar šo regulas priekšlikumu tiek palielināti muitas nodokļi lauksaimniecības, pārtikas un dažām rūpniecības precēm (+50 % papildus patlaban piemērojamam muitas nodoklim), savukārt mēslošanas līdzekļiem muitas nodokļi tiks palielināti pakāpeniski trīs gadu pārejas periodā.

Latvijas nostāja
Latvija aicina Komisiju aktīvi rīkoties, lai risinātu jautājumu par Krievijas Federācijas piemērotā tranzīta aizlieguma atcelšanu, kā arī lai trešās valstis atzītu reģionalizācijas principu importā no ES. Tas ļautu atjaunot eksportu no mutes un nagu sērgas neskartajām dalībvalstīm un reģioniem, kā arī ievērojami mazināt eksportētāju finansiālos zaudējumus un novērst piedāvājuma spiediena radīto cūkgaļas cenu kritumu.
[bookmark: OLE_LINK17]Latvija arī aicina Komisiju nekavējoties īstenot piemērotus ārkārtas tirgus atbalsta pasākumus saskaņā ar Regulas (ES) Nr. 1308/2013[footnoteRef:1] 219. un 221. pantu, lai stabilizētu ES cūkgaļas iekšējo tirgu un cenas un mazinātu finansiālos zaudējumus Latvijas piena un gaļas produktu eksportētājiem. [1:  Eiropas Parlamenta un Padomes Regula (ES) Nr. 1308/2013 ( 2013. gada 17. decembris ), ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007] 

Tāpat Latvija aicina Komisiju rūpīgi izvērtēt antidempinga maksājumu Ķīnas izcelsmes lizīna importam ES un ņemt vērā to ietekmi uz lopkopības nozari, pieņemot lēmumu par gala antidempinga pasākumiem. Turklāt jāpiebilst, ka ES ražotājiem stingru standartu un labturības un vides prasību ietekmē ražošanas izmaksas salīdzinājumā ar trešo valstu ražotājiem jau tā ir lielākas, tādēļ lizīna izmaksu kāpums vēl vairāk samazina ES produkcijas konkurētspēju un apgrūtina eksportu, pastiprinot traucējumus ES iekšējā tirgū.
Latvija arī aicina Komisiju nekavējoties rīkoties, lai aizsargātu ES biškopības nozari, īstenojot nepieciešamos pasākumus medus tirgus aizsardzībai pret medus viltojumiem, kas ir pamatā lēta importa medus ienākšanai ES tirgū. ES biškopības nozare pašlaik būtībā atrodas uz krīzes sliekšņa saistībā ar viltota medus esamību tirgū, kas ievērojami samazina medus cenu.
Latvija novērtē Komisijas centienus ierobežot Krievijas un Baltkrievijas izcelsmes lauksaimniecības un pārtikas preču un minerālmēslu importu ES, tādējādi samazinot Krievijas ienākumus karadarbības turpināšanai. Pateicamies Komisijai par priekšlikuma publicēšanu un kopumā vērtējam to pozitīvi. Vienlaikus Latvija uzskata, ka priekšlikumā varētu paredzēt tarifu palielinājumu arī zivju un to produktu importam no Krievijas un Baltkrievijas. 


II. Latvijas delegācija

	[bookmark: _Hlk161237961]Delegācijas vadītājs:
	[bookmark: OLE_LINK4]Armands Krauze, Zemkopības ministrs

	Delegācijas dalībnieki:
	Oskars Balodis, Zemkopības ministrijas sabiedrisko attiecību projektu vadītājs;
Jānis Briedis, Zemkopības ministrijas Starptautisko lietu un stratēģijas analīzes departamenta direktors; 
Mārtiņš Kreitus, vēstnieks, Latvijas Republikas pastāvīgā pārstāvja ES vietnieks;
[bookmark: OLE_LINK66]Karīna Krūma, Zemkopības ministrijas nozares padomniece Latvijas Pastāvīgajā pārstāvniecībā ES;
Dace Arāja, Zemkopības ministrijas nozares padomniece Latvijas Pastāvīgajā pārstāvniecībā ES;
Ričards Derkačs, Zemkopības ministrijas nozares padomnieks Latvijas Pastāvīgajā pārstāvniecībā ES;
Liene Ansone, Zemkopības ministrijas nozares padomniece Latvijas Pastāvīgajā pārstāvniecībā ES;
Marta Veiķeniece, padomniece Latvijas Pastāvīgajā pārstāvniecībā ES




Zemkopības ministrs								A. Krauze

